als_Latn dik_Latn nus_Latn
A ka ndonjë zë më të lumtur në botë se sa qeshja e pakontrolluar e fëmijës tuaj? Tingëllon edhe më mirë kur ju e nxisni këtë. Fëmijët parashkollorë e duan humorin vizuel dhe ju nuk keni nevojë të jeni “Peter Kaye” që ata të plasin së qeshuri. Bëni budallallëqe dhe do të jeni mjeshtër i absurditetit. Vishni bluzën mbrapsht. Vishni dorëzat në këmbë dhe këpucët në duar. Do të ndjeheni qesharak, por fëmija juaj do të ju adhurojë. Gjërat e paparashikuara apo gjërat e mbrapshta gjithmojnë krijojnë të qeshura. Poashtu edhe marrëzitë mund të jenë një mënyrë argëtimi për të mësuar. Ngatërroni fjalët në librin e preferuar, ngatërroni gjërat, apo thuani që qielli ka ngjyrë të kuqe. Fëmija do të plas së qeshuri, do të gjej gabimin tuaj, dhe asnjëherë nuk do ta kuptojë që e tërë kjo e qeshur është shumë e mirë për të.
Nëse fëmija juaj nuk mund ti bëjë disa gjëra fizike, siç i bëjnë moshatarët e tij, përse brengoseni? Koordinimi mund të marrë kohë, sepse është shumë individual. Disa fëmijë janë më të koordinuar se sa të tjerët e asaj moshe dhe në atë mënyrë zgjat tërë jetën. Të tjerët janë të prirur për tu emëruar me nofka të ndryshme, por natyrisht asnjëherë nuk do ti ndëgjojnë ato nga goja juaj. Temperamenti poashtu luan një rol këtu. Disa fëmijë janë më rrezikues që në fillim, përderisa disa të tjerë preferojnë vetëm vëzhgimin derisa të ndihen komfort për të provuar shkathtësitë e tyre fizike.
als_Latn als_Latn